**12. A feladat a magyarországi romákhoz kapcsolódik.**

**Oldja meg a feladatokat a forrás és ismeretei segítségével!**

„Az etnikai, illetve a társadalmi helyzeten alapuló cigánykép gyakorlatilag

párhuzamosan létezett egymás mellett. A 18. századi magyarországi források egy

részében a *cigány* fogalma etnikai […]. Ebben az esetben cigánynak lenni etnikai,

nemzetiségi hovatartozást jelent. A források egy másik csoportjában a *cigány* fogalma

szociális […]. Ez esetben cigánynak lenni sajátos társadalmi állapotot jelent. […] Az is

vita tárgya, hogy egyáltalán *ki a cigány*? Az, akit valamilyen cigánykép alapján a nemcigányok besorolnak a cigányok közé, vagy az, aki cigány/roma identitású? […] [Az

előbbit] jól szemlélteti a nemzetközi roma mozgalomban […] fontos szerepet játszó Ian

Hancock megállapítása is: »a bennünket összekötő közös tényező nem annak a tudata,

hogy mik vagyunk, hanem azé, hogy mik nem vagyunk: a romanik nem gádzsók, azaz

nem nem-cigányok«.” (*Binder Mátyás történész, antropológus*)

**Milyen cigányképet, cigányfogalmat jelenítenek meg a következő leírások? Húzza alá a helyes választ!** (Elemenként 0,5 pont.)

**a)** A cigányságot elsősorban közös származása, valamint az ehhez kapcsolódó kultúra és nyelv határozza meg.

etnikai helyzeten alapuló társadalmi helyzeten alapuló

**b)** A cigányságot elsősorban jövedelme, munkahelye, iskolázottsága, lakóhelye, demográfiai és egészségügyi mutatói határozzák meg.

etnikai helyzeten alapuló társadalmi helyzeten alapuló

**c) Ki sorolható a cigányság körébe a Magyarországon jelenleg hatályos törvények értelmében? Karikázza be a helyes válasz sorszámát!** (1 pont)

1. Az, aki cigány (romani) anyanyelvű vagy kettős (magyar és romani) anyanyelvű.

2. Az, akit származása, kultúrája, szokásai alapján a többség cigánynak tart.

3. Az, aki saját magát – anyanyelvétől függetlenül – cigánynak vallja, és ezt kinyilvánítja.

**d) Döntse el, hogy a forrás szóhasználatára melyik meghatározás igaz! Karikázza be a helyes meghatározás sorszámát!** (1 pont)

1. A forrásban a cigány lekicsinylő jelentésű szó, a roma a cigányok helyes megnevezése, a gádzsó pedig a nem cigányok cigány elnevezése.

2. A forrásban a cigány és a roma kifejezések egymással helyettesíthetők, a gádzsó pedig a nem cigányok cigány megnevezése.

3. A forrásban a roma a cigányon belüli kisebb csoport elnevezése, a gádzsó pedig a magyar többség cigány elnevezése.

**Megoldás**

**12. Magyarországi romák (Összesen 3 pont.)**

**a)** etnikai helyzeten alapuló (0,5 pont)

**b)** társadalmi helyzeten alapuló (0,5 pont)

**c)** 3. (1 pont)

**d)** 2. (1 pont)